pythainlp/thailaw-v1.0 huggingface dataset:
ระเบียบคณะกรรมการข้าราชการฝ่ายศาลปกครอง

ว่าด้วยการจ่ายเงินค่ารับรองสํานักงานศาลปกครอง

พ.ศ. ๒๕๔๓

------------------------

 

 อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้

 ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการจ่ายเงิน  
ค่ารับรองของสํานักงานศาลปกครอง พ.ศ. ๒๕๔๓"

 ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓[[1]](#footnote-1) ในระเบียบนี้

 "เลขาธิการ" หมายความว่า เลขาธิการสํานักงานศาลปกครอง

 "ค่ารับรอง" หมายความว่า ค่าเลี้ยงรับรอง ค่าที่พัก ค่ายานพาหนะ ค่าจัดการแสดงหรือค่าเข้าชม  
การแสดงเพื่อเผยแพร่ศิลปวัฒนธรรมไทย ค่าของขวัญ และค่าใช้จ่ายอื่น ๆ ที่เกี่ยวกับการรับรอง  
ชาวต่างประเทศ และให้หมายความรวมถึงค่าเลี้ยงรับรองผู้มาดูงานศาลปกครอง

 "ค่าเลี้ยงรับรอง" หมายความว่า ค่าอาหาร ค่าเครื่องดื่มที่มีแอลกอฮอล์ และไม่มีแอลกอฮอล์   
ค่าเครื่องใช้ในการเลี้ยงรับรอง และรวมถึงค่าบริการ ค่าภาษี และค่าสถานที่ (ถ้ามี)

 "เจ้าหน้าที่" หมายความว่า ข้าราชการหรือลูกจ้างประจําหรือบุคคลอื่นที่ได้รับแต่งตั้งให้ปฏิบัติหน้าที่เกี่ยวกับการรับรองชาวต่างประเทศหรือผู้มาดูงานศาลปกครอง

 ข้อ ๔ ค่ารับรองของสํานักงานศาลปกครอง ให้จ่ายได้ตามความจําเป็นและเหมาะสมเท่าที่จ่ายจริง โดยอนุมัติของเลขาธิการ ภายในวงเงินงบประมาณรายจ่ายประเภทค่ารับรองของสํานักงานศาลปกครอง

 ข้อ ๕ ให้เลขาธิการเป็นผู้มีอํานาจพิจารณาอนุมัติการจ่ายเงินค่ารับรองครั้งหนึ่ง ๆ ในวงเงินไม่เกิน๑๐๐,๐๐๐ บาท หากเกินกว่านั้น ให้ประธานศาลปกครองสูงสุดเป็นผู้มีอํานาจพิจารณาอนุมัติ

 ข้อ ๖ การเชิญผู้เข้าร่วมในการเลี้ยงรับรองชาวต่างประเทศหรือผู้มาดูงานศาลปกครองให้เลขาธิการพิจารณาเฉพาะผู้ที่เกี่ยวข้องโดยตรงเท่าที่จําเป็น

 ข้อ ๗ การเบิกค่าใช้จ่ายของเจ้าหน้าที่ ให้สํานักงานศาลปกครองเบิกจ่ายตามหลักเกณฑ์และอัตราแห่งพระราชกฤษฎีกาค่าใช้จ่ายในการเดินทางไปราชการ เว้นแต่เจ้าหน้าที่ซึ่งเข้าร่วมในการเลี้ยงรับรองชาวต่างประเทศหรือผู้มาดูงานศาลปกครอง ให้เบิกจ่ายค่าเลี้ยงรับรองตามระเบียบนี้เท่านั้น

 ข้อ ๘ ให้เลขาธิการรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์   
และวิธีการ เพื่อประโยชน์ในการปฏิบัติตามระเบียบนี้

 ข้อ ๙ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับ  
การปฏิบัติตามระเบียบนี้

 ประกาศ ณ วันที่ ๒๕ ธันวาคม พ.ศ. ๒๕๔๓

 อักขราทร จุฬารัตน

 ประธานศาลปกครองสูงสุด

 ประธานกรรมการข้าราชการฝ่ายศาลปกครอง

1. ประกาศในราชกิจจานุเบกษา เล่ม ๑๑๗ ตอนที่ ๑๒๑ ก หน้า ๒๐ วันที่ ๒๘ ธันวาคม พ.ศ. ๒๕๔๓ [↑](#footnote-ref-1)
ระเบียบคณะกรรมการข้าราชการฝ่ายศาลปกครอง

ว่าด้วยการจ่ายเงินค่ารับรองของศาลปกครองชั้นต้น

พ.ศ. ๒๕๔๕

 

 

 อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้

 

 ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครองว่าด้วยการจ่ายเงิน  
ค่ารับรองของศาลปกครองชั้นต้น พ.ศ. ๒๕๔๕"

 

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 

 ข้อ ๓ ในระเบียบนี้

 "ค่ารับรอง" หมายความว่า ค่าเลี้ยงรับรอง ค่าของขวัญ ค่าพิมพ์เอกสาร และค่าใช้จ่ายอื่น  
ซึ่งจําเป็นต้องจ่ายเพื่อประโยชน์ในการปฏิบัติภารกิจของศาลปกครองชั้นต้น หรือเพื่อเกียรติแห่งอธิบดี  
ศาลปกครองชั้นต้น

 "ค่าเลี้ยงรับรอง" หมายความว่า ค่าอาหาร ค่าเครื่องดื่มต่าง ๆ รวมทั้งประเภทที่มีและไม่มีแอลกอฮอล์ ค่าเครื่องใช้ในงานเลี้ยงรับรอง ค่าสถานที่ และค่าบริการ

 

 ข้อ ๔ ค่ารับรองของศาลปกครองชั้นต้น ให้จ่ายได้เท่าที่จ่ายจริง โดยอนุมัติของอธิบดีศาลปกครองชั้นต้น ภายในวงเงินงบประมาณรายจ่ายประเภทค่ารับรองของศาลปกครองชั้นต้น

 

 ข้อ ๕ ให้เลขาธิการสํานักงานศาลปกครองรักษาการตามระเบียบนี้

 

 ประกาศ ณ วันที่ ๒๖ เมษายน พ.ศ. ๒๕๔๕

 อักขราทร จุฬารัตน

 ประธานศาลปกครองสูงสุด

 ประธานกรรมการข้าราชการฝ่ายศาลปกครอง

1. ประกาศในราชกิจจานุเบกษา เล่ม ๑๑๙ ตอนที่ ๓๙ ก หน้า ๒๘ วันที่ ๒๙ เมษายน พ.ศ. ๒๕๔๕ [↑](#footnote-ref-1)
ระเบียบคณะกรรมการข้าราชการฝ่ายศาลปกครอง

ว่าด้วยค่าใช้จ่ายในการประชุมคัดเลือกตุลาการศาลปกครอง

ตามบทเฉพาะกาลของพระราชบัญญัติจัดตั้งศาลปกครอง

และวิธีพิจารณาคดีปกครอง พ.ศ. ๒๕๔๒

พ.ศ. ๒๕๔๒

 

 อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณา  
คดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้

 ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่าย  
ในการประชุมคัดเลือกตุลาการศาลปกครอง ตามบทเฉพาะกาลของพระราชบัญญัติจัดตั้งศาลปกครอง  
และวิธีพิจารณาคดีปกครอง พ.ศ. ๒๕๔๒ พ.ศ. ๒๕๔๒"

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันที่ ๑๒ ตุลาคม พ.ศ. ๒๕๔๒ เป็นต้นไป

 ข้อ ๓ ให้เบิกจ่ายค่าใช้จ่ายในการประชุมคัดเลือกตุลาการในศาลปกครองสูงสุดและตุลาการ  
ในศาลปกครองชั้นต้น ตามมาตรา ๙๘ และมาตรา ๙๙ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ได้ตามหลักเกณฑ์และวิธีการที่กําหนดในระเบียบนี้

 ข้อ ๔ ค่าใช้จ่ายในการประชุมคัดเลือกตุลาการในศาลปกครองสูงสุดและตุลาการในศาลปกครองชั้นต้น ตามข้อ ๓ ได้แก่

 (๑) ค่าใช้จ่ายเกี่ยวกับการเช่า การขอใช้และการตกแต่งสถานที่ประชุม

 (๒) ค่าวัสดุ เครื่องเขียนและอุปกรณ์

 (๓) ค่าพิมพ์และทําสําเนาเอกสารและค่าสิ่งตีพิมพ์

 (๔) ค่าใช้จ่ายในการติดต่อสื่อสาร

 (๕) ค่าเช่าอุปกรณ์ในการประชุม

 (๖) ค่าอาหารว่างและเครื่องดื่ม

 (๗) ค่าอาหาร

 (๘) ค่าใช้จ่ายอื่นที่จําเป็นในการจัดประชุม

 ค่าใช้จ่ายตามวรรคหนึ่ง ให้เบิกจ่ายได้เท่าที่จ่ายจริงและตามความจําเป็นและประหยัด

 ข้อ ๕ ค่าใช้จ่ายตามข้อ ๔ ให้เบิกได้เฉพาะสําหรับบุคคลดังต่อไปนี้

 (๑) กรรมการคัดเลือกตุลาการในศาลปกครองสูงสุดตามมาตรา ๙๘ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ หรือตุลาการในศาลปกครองสูงสุดที่ประกอบเป็นที่ประชุมใหญ่ตุลาการในศาลปกครองสูงสุด ตามมาตรา ๙๙ แห่งพระราชบัญญัติจัดตั้งศาลปกครองและวิธีพิจารณา  
คดีปกครอง พ.ศ. ๒๕๔๒ แล้วแต่กรณี

 (๒) ข้าราชการและลูกจ้างของสํานักงานศาลปกครองที่ได้รับมอบหมายให้ปฏิบัติหน้าที่เกี่ยวกับ  
การจัดประชุม

 (๓) ผู้ที่ได้รับเชิญมาชี้แจงต่อที่ประชุม

 ข้อ ๖ ให้ข้าราชการหรือลูกจ้างของสํานักงานศาลปกครองที่ได้รับมอบหมายให้ปฏิบัติหน้าที่เกี่ยวกับการจัดประชุม จัดทํารายงานเสนอต่อเลขาธิการสํานักงานศาลปกครองเพื่อขออนุมัติดําเนินการและเบิกเงินค่าใช้จ่ายตามข้อ ๔ เมื่อได้รับอนุมัติแล้ว ให้เบิกจ่ายเงินดังกล่าวได้ตามระเบียบคณะกรรมการข้าราชการ  
ฝ่ายศาลปกครอง ว่าด้วยการเงินและการเก็บรักษาเงิน พ.ศ. ๒๕๔๒

 ข้อ ๗ ให้เลขาธิการสํานักงานศาลปกครองเป็นผู้รักษาการตามระเบียบนี้

 ประกาศ ณ วันที่ ๒๓ ธันวาคม พ.ศ. ๒๕๔๒

 อักขราทร จุฬารัตน

 กรรมการข้าราชการฝ่ายศาลปกครอง

 ทําหน้าที่ประธานกรรมการข้าราชการฝ่ายศาลปกครอง

1. ประกาศในราชกิจจานุเบกษา เล่ม ๑๑๖ ตอนที่ ๑๓๓ ก หน้า ๑๓ วันที่ ๒๔ ธันวาคม พ.ศ. ๒๕๔๒ [↑](#footnote-ref-1)
ประกาศอธิบดีกรมสรรพากร

เรื่อง   รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่  ๒๙๒)

\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา ๔ วรรคหนึ่ง แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๕๙๘) พ.ศ. ๒๕๕๙ ประกอบกับประกาศอธิบดีกรมสรรพากร เรื่อง กําหนดหลักเกณฑ์ และวิธีการยื่นคําขอเป็นผู้รับทําการวิจัยและพัฒนาเทคโนโลยีและนวัตกรรม ลงวันที่ ๑๒ เมษายน พ.ศ. ๒๕๕๙ อธิบดีกรมสรรพากรประกาศ ดังต่อไปนี้                 


ข้อ ๑ ให้ยกเลิกความใน (๖๕๖) ของข้อ ๑ ของประกาศอธิบดีกรมสรรพากร เรื่องรายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ ๑) ลงวันที่ ๒๒ เมษายน พ.ศ. ๒๕๕๙และให้ใช้ความต่อไปนี้แทน

“(๖๕๖)  ฝ่ายวิจัยและพัฒนาเทคโนโลยีและนวัตกรรม บริษัท สเปเชี่ยลตี้ เนเชอรัล โปรดักส์ จํากัด (มหาชน)”            


ข้อ ๒ ให้เพิ่มความต่อไปนี้เป็น (๗๕๔)  ของข้อ ๑ ของประกาศอธิบดีกรมสรรพากร เรื่อง รายชื่อผู้รับทําการวิจัยและพัฒนาเทคโนโลยีและนวัตกรรม (ฉบับที่ ๑) ลงวันที่ ๒๒ เมษายน พ.ศ. ๒๕๕๙

“(๗๕๔)   ฝ่ายวิจัยและพัฒนา บริษัท ซินเนติก จํากัด”      


ข้อ ๓ ประกาศนี้ให้ใช้บังคับสําหรับกรณี ดังต่อไปนี้ 

(๖๕๖)    ตั้งแต่วันที่ ๘ สิงหาคม พ.ศ. ๒๕๖๖ เป็นต้นไป

(๗๕๔)    ตั้งแต่วันที่ ๘ กันยายน พ.ศ. ๒๕๖๖ เป็นต้นไป


ผู้มีอํานาจลงนาม ประกาศ  ณ วันที่  ๘  มกราคม  พ.ศ. ๒๕๖๗   

กุลยา ตันติเตมิท

(นางสาวกุลยา ตันติเตมิท)

อธิบดีกรมสรรพากร
ระเบียบคณะกรรมการข้าราชการฝ่ายศาลปกครอง

ว่าด้วยเงินสวัสดิการข้าราชการฝ่ายศาลปกครอง

พ.ศ. ๒๕๔๒

                   

 

อาศัยอํานาจตามความในมาตรา ๘๔ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒  คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเงินสวัสดิการข้าราชการฝ่ายศาลปกครอง พ.ศ. ๒๕๔๒"


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ข้าราชการฝ่ายศาลปกครองมีสิทธิได้รับเงินสวัสดิการเกี่ยวกับการรักษาพยาบาลการศึกษาของบุตร การช่วยเหลือบุตร เงินช่วยพิเศษในกรณีที่ข้าราชการถึงแก่ความตายตามพระราชกฤษฎีกาว่าด้วยการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกันและเงินสวัสดิการอื่นๆ เช่นเดียวกับข้าราชการพลเรือน  ทั้งนี้ โดยให้นําพระราชกฤษฎีกาออกตามความในพระราชบัญญัติการกําหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย พ.ศ. ๒๕๑๘  ระเบียบการเบิกจ่าย  ระเบียบกระทรวงการคลัง และระเบียบอื่นของทางราชการในเรื่องดังกล่าวมาใช้บังคับโดยอนุโลม


ข้อ ๔ เงินสวัสดิการตามข้อ ๓ ให้เบิกจ่ายจากงบกลาง


ข้อ ๕ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ผู้มีอํานาจลงนาม ประกาศ  ณ  วันที่ ๑๒  พฤศจิกายน  พ.ศ. ๒๕๔๒

                      อักขราทร  จุฬารัตน

             กรรมการข้าราชการฝ่ายศาลปกครอง

          ทําหน้าที่ประธานกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง

ว่าด้วยการให้โอนและการรับโอนข้าราชการของสํานักงานศาลปกครอง

พ.ศ. ๒๕๔๒

                   

 

 

อาศัยอํานาจตามความในมาตรา ๘๔ (๙) และมาตรา ๘๘ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒  คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการให้โอนและการรับโอนข้าราชการของสํานักงานศาลปกครอง พ.ศ. ๒๕๔๒"


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การโอนข้าราชการฝ่ายศาลปกครองไปบรรจุและแต่งตั้งให้ดํารตําแหน่งข้าราชการในหน่วยงานของรัฐอื่นหรือพนักงานขององค์กรปกครองส่วนท้องถิ่น  ให้หน่วยงานของรัฐหรือองค์กรปกครองท้องถิ่นนั้นมีหนังสือขอรับโอนโดยแสดงว่าข้าราชการผู้นั้นสมัครใจจะโอน เพื่อเสนอขอความเห็นชอบจากผู้มีอํานาจสั่งบรรจุและแต่งตั้งตามมาตรา ๘๗ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒


ข้อ ๔ ให้นําหลักเกณฑ์และวิธีการที่ ก.พ. กําหนดเกี่ยวกับการรับโอนข้าราชการต่างประเภทมาใช้บังคับกับการโอนข้าราชการในหน่วยงานของรัฐอื่นหรือพนักงานขององค์กรปกครองส่วนท้องถิ่นมาบรรจุและแต่งตั้งให้ดํารงตําแหน่งข้าราชการฝ่ายศาลปกครองโดยอนุโลม

 เมื่อหน่วยงานของรัฐอื่นหรือองค์กรปกครองส่วนท้องถิ่นเจ้าสังกัดยินยอมให้โอนข้าราชการหรือพนักงานผู้ใดตามที่สํานักงานศาลปกครองขอรับโอนแล้ว  ให้เลขาธิการสํานักงานศาลปกครองเป็นผู้มีอํานาจให้ความเห็นชอบการรับโอนข้าราชการหรือพนักงานผู้นั้น


ข้อ ๕ ในกรณีที่มีความจําเป็นหรือมีเหตุพิเศษเพื่อประโยชน์แก่การปฏิบัติราชการของศาลปกครองและสํานักงานศาลปกครอง ประธานกรรมการข้าราชการฝ่ายศาลปกครองอาจอนุมัติให้ยกเว้นการปฏิบัติตามข้อหนึ่งข้อใดในระเบียบนี้ได้แล้วรายงานให้คณะกรรมการข้าราชการฝ่ายปกครองทราบ


ข้อ ๖ ให้เลขาธิการสํานักงานศาลปกครองเป็นผู้รักษาการตามระเบียบนี้และให้มีอํานาจออกประกาศหรือคําสั่งกําหนดแบบพิมพ์ คําชี้แจงหรือวิธีปฏิบัติเพื่อประโยชน์ในการปฏิบัติตามระเบียบนี้

 


ผู้มีอํานาจลงนาม           ประกาศ  ณ วันที่  ๑๒  พฤศจิกายน พ.ศ. ๒๕๔๒

                                               อักขราทร  จุฬารัตน

                             กรรมการข้าราชการฝ่ายศาลปกครอง

                   ทําหน้าที่ประธานกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง


ว่าด้วยการงบประมาณ (ฉบับที่ ๒)


พ.ศ. ๒๕๔๓


โดยที่เป็นการสมควรแก้ไขปรับปรุงระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๒ เพื่อให้สอดคล้องกับการบริหารงบประมาณขององค์กรอิสระ


อาศัยอํานาจตามความในมาตรา ๘๔ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ (ฉบับที่ ๒) พ.ศ. ๒๕๔๓”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[1](#fn1)


ข้อ ๓ ให้ยกเลิกวรรคสองของข้อ ๑๐ แห่งระเบียบคณะกรรมการข้าราชการฝ่ายศาลปกครองว่าด้วยการงบประมาณ พ.ศ. ๒๕๔๒


ประกาศ ณ วันที่ ๒๕ ธันวาคม พ.ศ. ๒๕๔๓


อักขราทร จุฬารัตน


ประธานศาลปกครองสูงสุด


ประธานกรรมการข้าราชการฝ่ายศาลปกครอง





---


1.
ระเบียบคณะกรรมการข้าราชการฝ่ายศาลปกครอง

ว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลาง

(ฉบับที่ ๒) พ.ศ. ๒๕๔๕

 

 เพื่อป้องกันข้อขัดข้องในการจ่ายคืนเงินค่าธรรมเนียม เงินค่าปรับ และเงินกลางตามคําสั่งศาลและสํานักงานศาลปกครองสามารถบริหารการเงินได้อย่างมีประสิทธิภาพมากยิ่งขึ้น อีกทั้งเพื่อความสะดวกรวดเร็วในการให้บริการแก่ประชาชนและคู่กรณี

 อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้

 ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลาง (ฉบับที่ ๒) พ.ศ. ๒๕๔๕”

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ ให้ยกเลิกความในข้อ ๑๓ ข้อ ๑๔ ข้อ ๑๕ และข้อ ๑๖ ของระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินค่าธรรมเนียม เงินค่าปรับ และเงินกลาง พ.ศ. ๒๕๔๔ และให้ใช้ความต่อไปนี้แทน

 “ข้อ ๑๓ ในกรณีที่ต้องดําเนินการถอนคืนเงินกลาง ให้เจ้าหน้าที่การเงินจัดทําใบรับคืนเงินกลางจํานวนสองฉบับ แล้วให้ผู้รับเงินลงลายมือชื่อรับเงินทั้งสองฉบับ เพื่อรวมไว้ในสํานวนคดีหนึ่งฉบับและเก็บไว้เป็นหลักฐานการจ่ายเงินของสํานักงานศาลอีกหนึ่งฉบับ

ใบรับคืนเงินกลาง ให้เป็นไปตามแบบที่เลขาธิการกําหนด

 ข้อ ๑๔ การจ่ายคืนเงินค่าธรรมเนียมและเงินค่าปรับตามข้อ ๑๒ หรือการจ่ายคืนเงินกลางตามข้อ ๑๓ ให้ผู้อํานวยการสํานักงานศาลหรือผู้ที่ได้รับมอบหมายลงนามในเช็คร่วมกับเจ้าหน้าที่การเงินสั่งจ่ายจากบัญชีเงินฝากธนาคารประเภทกระแสรายวันตามข้อ ๘ หรือข้อ ๑๐ แล้วแต่กรณี

 ข้อ ๑๕ ให้สํานักงานศาลกันเงินค่าธรรมเนียมและเงินค่าปรับไว้ในบัญชีธนาคารเพื่อการถอนคืนจนกว่าคดีจะถึงที่สุด และเมื่อสิ้นปีงบประมาณให้สํานักงานศาลถอนเงินค่าธรรมเนียมและเงินค่าปรับเฉพาะคดีที่ถึงที่สุดแล้วและศาลมิได้สั่งคืน พร้อมทั้งดอกเบี้ยจากบัญชีธนาคารเพื่อนําส่งเป็นรายได้แผ่นดินภายในเดือนตุลาคมของทุกปี

ข้อ ๑๖ ดอกเบี้ยที่เกิดจากการนําเงินกลางของสํานักงานศาลฝากธนาคารตามข้อ ๑๑ ให้สํานักงานศาลถอนจากบัญชีธนาคารเมื่อสิ้นปีงบประมาณ แล้วนําส่งเป็นรายได้แผ่นดินภายในเดือนตุลาคมของทุกปี”

 ประกาศ ณ วันที่ ๑ กรกฎาคม พ.ศ. ๒๕๔๕

 อักขราทร จุฬารัตน

 ประธานศาลปกครองสูงสุด

 ประธานกรรมการข้าราชการฝ่ายศาลปกครอง

1. ประกาศในราชกิจจานุเบกษา เล่ม ๑๑๙ ตอนที่ ๖๒ ก หน้า ๔ วันที่ ๓ กรกฎาคม พ.ศ. ๒๕๔๕ [↑](#footnote-ref-1)
ระเบียบคณะกรรรมการข้าราชการฝ่ายศาลปกครอง

ว่าด้วยเบี้ยประชุมกรรมการและอนุกรรมการ

และค่าตอบแทนบุคคลหรือคณะบุคคล (ฉบับที่ ๒)

พ.ศ. ๒๕๔๔

 

 โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยเบี้ยประขุมกรรมการและอนุกรรมการและค่าตอบแทนบุคคลหรือคณะบุคคล พ.ศ. ๒๕๔๔ ให้ครอบคลุมกรณีกรรมการซึ่งได้รับการแต่งตั้งจากคณะกรรมการตุลาการศาลปกครอง ให้มีสิทธิเบิกค่าเบี้ยประชุมกรรมการได้เช่นเดียวกับกรรมการซึ่งได้รับแต่งตั้งจากประธานศาลปกครองสูงสุด คณะกรรมการข้าราชการฝ่ายศาลปกครอง หรือจากเลขาธิการสํานักงานศาลปกครอง

 อาศัยอํานาจตามความในมาตรา ๘๔ (๗) และ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง จึงออกระเบียบไว้ดังต่อไปนี้

 ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมกาและอนุกรรมการและค่าตอบแทนบุคคลหรือคณะบุคคล (ฉบับที่ ๒) พ.ศ. ๒๕๔๔

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ ให้ยกเลิกบทนิยามคําว่า “คณะกรรมการ” ในข้อ ๓ แห่งระเบียบคณะกรรมการข้าราชการฝ่ายศาลปกครอง ว่าด้วยเบี้ยประชุมกรรมการและอนุกรรมการและค่าตอบแทนบุคคลหรือคณะบุคคล พ.ศ. ๒๕๔๔ และให้ใช้ข้อความต่อไปนี้แทน

 “คณะกรรมการ หมายความว่า คณะกรรมการตุลาการศาลปกครอง คณะกรรมการข้าราชการฝ่ายศาลปกครอง คณะกรรมการดําเนินการเลือกกรรมการตุลาการศาลปกครองผู้ทรงคุณวุฒิหรือคณะกรรมการซึ่งได้รับการแต่งตั้งจากประธานศาลปกครองสูงสุด หรือจากคณะกรรมการข้าราชการฝ่ายศาลปกครอง หรือจากเลขาธิการสํานักงานศาลปกครอง

 ข้อ ๔ ให้ยกเลิกอัตราเบี้ยประชุมกรรมการและอนุกรรมการแนบท้ายระเบียบคณะกรรมการข้าราชการฝ่ายศาลปกครอง ว่าด้วยเบี้ยประชุมกรรมการและอนุกรรมการและค่าตอบแทนบุคคลหรือคณะบุคคล พ.ศ. ๒๕๔๔ และให้ใช้อัตราเบี้ยประชุมกรรมการและอนุกรรมารท้ายระเบียบนี้แทน

 ข้อ ๕ ให้คณะกรรมการข้าราชการฝ่ายศาลปกครองเป็นผู้มีอํานาจดีความหรือวินิจฉัยปัญหาเกี่ยวกับการปฏิบัติตามระเบียบนี้

 ข้อ ๖ ให้เลขาธิการสํานักงานศาลปกครองเป็นผู้รักษาการตามระเบียบนี้

 ประกาศ ณ วันที่ ๓๑ ตุลาคม พ.ศ. ๒๕๔๔

 อักขราทร จุฬารัตน

 ประธานศาลปกครองสูงสุด

 ประธานกรรมการข้าราชการฝ่ายศาลปกครอง

[เอกสารแนบท้ายดูที่ไฟล์ PDF]

1. ประกาศในราชกิจจานุเบกษา เล่ม ๑๑๘ ตอนที่ ๑๐๑ ก หน้า ๑๒ วันที่ ๕ พฤศจิกายน   
พ.ศ. ๒๕๕๔ [↑](#footnote-ref-1)
ประกาศสํานักนายกรัฐมนตรีเรื่อง แต่งตั้งตุลาการในศาลปกครองพิษณุโลก ศาลปกครองเชียงใหม่ศาลปกครองนครราชสีมา ศาลปกครองสงขลา ศาลปกครองขอนแก่นและตุลาการหัวหน้าคณะศาลปกครองกลาง[1](#fn1)


มีพระบรมราชโองการโปรดเกล้า ฯ แต่งตั้งตุลาการในศาลปกครองชั้นต้น ให้ดํารงตําแหน่งต่าง ๆ ดังต่อไปนี้


๑. นายวรวิทย์ กังศศิเทียม รองอธิบดีศาลปกครองเชียงใหม่ ดํารงตําแหน่งอธิบดีศาลปกครองพิษณุโลก


๒. นางสายสุดา เศรษฐบุตร ตุลาการหัวหน้าคณะศาลปกครองกลาง ดํารงตําแหน่ง รองอธิบดีศาลปกครองพิษณุโลก


๓. นางสาวกรรณิการ์ สุริยา ตุลาการหัวหน้าคณะศาลปกครองเชียงใหม่ ดํารงตําแหน่ง ตุลาการหัวหน้าคณะศาลปกครองพิษณุโลก


๔. นายจีรพัฒน์ กล่อมสกุล ตุลาการศาลปกครองเชียงใหม่ ดํารงตําแหน่งตุลาการศาลปกครองพิษณุโลก


๕. นายธงชัย ฉัตรบูรณะพานิช ตุลาการศาลปกครองกลาง ดํารงตําแหน่งตุลาการศาลปกครองพิษณุโลก


๖. พันตํารวจตรี ฉัตรชัย หนูทวี ตุลาการศาลปกครองกลาง ดํารงตําแหน่งตุลาการศาลปกครองพิษณุโลก


๗. นายสมเกียรติ ชุมวิสูตร ตุลาการศาลปกครองกลาง ดํารงตําแหน่งตุลาการศาลปกครองพิษณุโลก


๘. นายสมชาย งามวงศ์ชน ตุลาการศาลปกครองกลาง ดํารงตําแหน่งรองอธิบดีศาลปกครองเชียงใหม่


๙. นายสุจินต์ จุฑาธิปไตย ตุลาการศาลปกครองเชียงใหม่ ดํารงตําแหน่งตุลาการศาลปกครองนครราชสีมา


๑๐. นายประวัติ วิสัยกุล ตุลาการศาลปกครองกลาง ดํารงตําแหน่ง ตุลาการศาลปกครองสงขลา


๑๑. นางดุษณีย์ หันตรา ตุลาการศาลปกครองกลาง ดํารงตําแหน่งตุลาการศาลปกครองขอนแก่น


๑๒. นายสมเกียรติ กุลวิทิต ตุลาการศาลปกครองกลาง ดํารงตําแหน่งตุลาการศาลปกครองขอนแก่น


๑๓. นายธีรรัฐ อร่ามทวีทอง ตุลาการศาลปกครองกลาง ดํารงตําแหน่งตุลาการหัวหน้าคณะศาลปกครองกลาง


๑๔. นายบุญอนันต์ วรรณพานิชย์ ตุลาการศาลปกครองกลาง ดํารงตําแหน่งตุลาการศาลปกครองกลาง


๑๕. นายประสิทธิ์ศักดิ์ มีลาภ ตุลาการศาลปกครองกลาง ดํารงตําแหน่งหัวหน้าคณะตุลาการศาลปกครองกลาง


๑๖. นายพรชัย มนัสศิริเพ็ญ ตุลาการศาลปกครองกลาง ดํารงตําแหน่งตุลาการหัวหน้าคณะศาลปกครองกลาง


๑๗. นายสุชาติ มงคลเลิศลพ ตุลาการศาลปกครองกลาง ดํารงตําแหน่งตุลาการหัวหน้าคณะศาลปกครองกลาง


๑๘. นายอําพน เจริญชีวินทร์ ตุลาการศาลปกครองกลาง ดํารงตําแหน่งตุลาการหัวหน้าคณะศาลปกครองกลาง


ทั้งนี้ ตั้งแต่วันที่ ๑ ตุลาคม ๒๕๔๕ เป็นต้นไป


ประกาศ ณ วันที่ ๑๔ พฤศจิกายน พ.ศ. ๒๕๔๕


ผู้รับสนองพระบรมราชโองการ


พันตํารวจโททักษิณ ชินวัตร


นายกรัฐมนตรี





---


1.
ประกาศสํานักนายกรัฐมนตรี


เรื่อง แต่งตั้งตุลาการในศาลปกครองนครศรีธรรมราชศาลปกครองนครราชสีมา และศาลปกครองกลาง[1](#fn1)


มีพระบรมราชโองการโปรดเกล้า ฯ แต่งตั้งตุลาการในศาลปกครองชั้นต้นให้ดํารงตําแหน่งต่าง ฯ จํานวน ๑๐ ราย ดังนี้


๑. นางมณีวรรณ พรหมน้อย รองอธิบดีศาลปกครองนครราชสีมา ดํารงตําแหน่ง อธิบดีศาลปกครองนครศรีธรรมราช


๒. นายพัลลภ รัตนจันทรา ตุลาการหัวหน้าคณะศาลปกครองนครราชสีมา ดํารงตําแหน่ง รองอธิบดีศาลปกครองนครศรีธรรมราช


๓. นางสุกัญญา นาชัยเวียง ตุลาการหัวหน้าคณะศาลปกครองกลาง ดํารงตําแหน่ง รองอธิบดีศาลปกครองนครราชสีมา


๔. นายประนัย วณิชชานนท์ ตุลาการศาลปกครองกลาง ดํารงตําแหน่ง ตุลาการหัวหน้าคณะศาลปกครองกลาง


๕. นายเสถียร ทิวทอง ตุลาการศาลปกครองนครราชสีมา ดํารงตําแหน่งตุลาการหัวหน้าคณะศาลปกครองนครราชสีมา


๖. นายโสภณ บุญกุล ตุลาการศาลปกครองสงขลา ดํารงตําแหน่ง ตุลาการหัวหน้าคณะศาลปกครองนครศรีธรรมราช


๗. นายวชิระ ชอบแต่ง ตุลาการศาลปกครองกลาง ดํารงตําแหน่ง ตุลาการศาลปกครองนครศรีธรรมราช


๘. นายสมมาศ รัฐพิทักษ์สันติ ตุลาการศาลปกครองกลาง ดํารงตําแหน่ง ตุลาการศาลปกครองนครศรีธรรมราช


๙.นายอาทร คุระวรรณ ตุลาการศาลปกครองกลาง ดํารงตําแหน่ง ตุลาการศาลปกครองนครศรีธรรมราช


๑๐. นายพินิจ มั่นสัมฤทธิ์ ตุลาการศาลปกครองกลาง ดํารงตําแหน่ง ตุลาการศาลปกครองนครราชสีมา


ทั้งนี้ ตั้งแต่วันที่ ๑๕ สิงหาคม ๒๕๕๖ เป็นต้นไป


ประกาศ ณ วันที่ ๓ กันยายน พ.ศ. ๒๕๔๖


ผู้รับสนองพระบรมราชโองการ


พันตํารวจโท ทักษิณ ชินวัตร


นายกรัฐมนตรี





---


1.
ประกาศคณะกรรมการกํากับตลาดทุน


ที่ ทจ. 14/2566


เรื่อง การขออนุญาตและการอนุญาตให้เสนอขายตราสารหนี้


ที่ออกใหม่ต่อประชาชนเป็นการทั่วไป(ฉบับที่ 3)


\_\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้


ข้อ 1 ให้เพิ่มบทนิยามคําว่า “บริษัทจดทะเบียน” และ “บริษัทในไลฟ์เอ็กซ์เช้นจ์” ระหว่างบทนิยามคําว่า “ตราสารแห่งหนี้” และคําว่า “กองทรัสต์” ในข้อ 2 แห่งประกาศคณะกรรมการกํากับตลาดทุน ที่ ทจ. 15/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อประชาชนเป็นการทั่วไป ลงวันที่ 23 กันยายน พ.ศ. 2565


““บริษัทจดทะเบียน” หมายความว่า บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย แต่ไม่รวมถึงบริษัทในไลฟ์เอ็กซ์เช้นจ์


“บริษัทในไลฟ์เอ็กซ์เช้นจ์” หมายความว่า บริษัทมหาชนจํากัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งตลาดหลักทรัพย์แห่งประเทศไทยกําหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์”


ข้อ 2 ให้ยกเลิกความในข้อ 1 ของส่วนที่ 2 หุ้นกู้แปลงสภาพ ในภาคผนวก 2 หลักเกณฑ์เพิ่มเติมในการอนุญาต และเงื่อนไขเพิ่มเติมภายหลังการอนุญาต สําหรับการอนุญาตให้เสนอขายตราสารหนี้ที่ออกใหม่ต่อประชาชนเป็นการทั่วไป ท้ายประกาศคณะกรรมการกํากับตลาดทุน ที่ ทจ. 15/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อประชาชนเป็นการทั่วไป ลงวันที่ 23 กันยายน พ.ศ. 2565 และให้ใช้ความต่อไปนี้แทน


“ข้อ 1 ผู้ขออนุญาตต้องเป็นไปตามหลักเกณฑ์ที่ครบถ้วนดังต่อไปนี้


(1) มีลักษณะเป็นไปตามประกาศหุ้น PO ในส่วนที่เกี่ยวกับการเสนอขายหุ้นที่ออกใหม่ต่อประชาชน


(2) ไม่เป็นบริษัทในไลฟ์เอ็กซ์เช้นจ์”


ข้อ 3 ประกาศนี้ให้ใช้บังคับตั้งแต่วันที่ 16 กันยายน พ.ศ. 2566 เป็นต้นไป


ประกาศ ณ วันที่ 5 กันยายน พ.ศ. 2566


(นายธวัชชัย พิทยโสภณ)


รองเลขาธิการ


รักษาการแทนเลขาธิการ


สํานักงานคณะกรรมการกํากับหลักทรัพย์และตลาดหลักทรัพย์


ประธานกรรมการ


คณะกรรมการกํากับตลาดทุน
ระเบียบคณะกรรมการข้าราชการฝ่ายศาลปกครอง

ว่าด้วยลูกจ้างของสํานักงานศาลปกครอง

พ.ศ. ๒๕๔๒

                    

 

อาศัยอํานาจตามความในมาตรา ๘๔ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยลูกจ้างของสํานักงานศาลปกครอง พ.ศ. ๒๕๔๒"


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓  เพื่อประโยชน์ในกิจการของสํานักงานศาลปกครอง สํานักงานศาลปกครองอาจจ้างลูกจ้างประจําและลูกจ้างชั่วคราวไว้เพื่อปฏิบัติราชการได้ตามจํานวนที่สมควร แต่ต้องไม่เกินกรอบอัตรากําลังและตําแหน่งที่เลขาธิการสํานักงานศาลปกครองกําหนดโดยได้รับอนุมัติจากคณะกรรมการข้าราชการฝ่ายศาลปกครอง


ข้อ ๔ ให้นําระเบียบกระทรวงการคลัง ระเบียบอื่น และมติคณะรัฐมนตรี ในส่วนที่ใช้บังคับแก่ลูกจ้างประจําและลูกจ้างชั่วคราวของส่วนราชการ มาใช้บังคับแก่ลูกจ้างประจําและลูกจ้างชั่วคราวของสํานักงานศาลปกครองโดยอนุโลม และในกรณีที่ระเบียบหรือมติคณะรัฐมนตรีใดกําหนด ให้คณะรัฐมนตรีกระทรวงการคลัง หรือกรมบัญชีกลาง แล้วแต่กรณี เป็นผู้มีอํานาจตกลง เห็นชอบ อนุมัติ ชี้ขาดหรือวินิจฉัย   
ให้เลขาธิการสํานักงานศาลปกครองเป็นผู้ใช้อํานาจดังกล่าวแทนเท่าที่สภาพของเรื่องจะเปิดช่องให้กระทําได้

ในส่วนที่เกี่ยวกับบัญชีถือจ่ายค่าจ้างประจํา ให้เลขาธิการสํานักงานศาลปกครองเป็นผู้มีอํานาจตรวจสอบ ยืนยัน และอนุมัติบัญชีถือจ่ายดังกล่าว เมื่อได้อนุมัติแล้ว ให้สําเนาให้สํานักงานงบประมาณและกรมบัญชีกลางทราบ เพื่อประโยชน์ในการเตรียมการจัดทําและเบิกจ่ายงบประมาณ งบกลางรายการที่ลูกจ้างประจําและลูกจ้างชั่วคราวของสํานักงานศาลปกครองพึงได้รับจากงบกลางเช่นเดียวกับลูกจ้างของส่วนราชการอื่น


ข้อ ๕ เพื่อประโยชน์ในการรับบําเหน็จของลูกจ้างของสํานักงานศาลปกครองตามระเบียบกระทรวงการคลัง ว่าด้วยบําเหน็จลูกจ้าง ให้ถือเวลาราชการของผู้ที่โอนมาเป็นลูกจ้างของสํานักงานศาลปกครองในขณะที่เป็นลูกจ้างของส่วนราชการอื่น เป็นเวลาราชการของลูกจ้างของสํานักงานศาลปกครองตามระเบียบนี้ด้วย


ข้อ ๖ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ข้อ ๗ ให้เลขาธิการสํานักงานศาลปกครองเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้

 

 


ผู้มีอํานาจลงนาม ประกาศ ณ วันที่ ๒๓ ธันวาคม พ.ศ. ๒๕๔๒

                                อักขราทร จุฬารัตน

                         กรรมการข้าราชการฝ่ายศาลปกครอง

                   ทําหน้าที่ประธานกรรมการข้าราชการฝ่ายศาลปกครอง